1. **Združenie**

Športový klub Víťaz, občianske združenie IČO: 53209826, so sídlom: Rožňavská 3029/17, 83104 Bratislava-Nové Mesto, Slovenská republika, zap. v registri   MV SR VVS/1-900/90-59673 vykonáva aktivity za účelom naplnenia cieľa v oblasti organizovať a zabezpečovať výchovno-vzdelávacie, športové, spoločenské a kultúrne aktivity a podujatia, semináre a školenia, pričom tieto podmienky upravujú zmluvný vzťah medzi občianskym združením Víťaz a rodičom/ zákonným zástupcom dieťaťa a sú pre zúčastnené strany záväzné.

### **SPÔSOB PRIHLASOVANIA DO KLUBU A ÚHRADA ČLENSKÉHO PRÍSPEVKU**

Zmluvný vzťah medzi OZ Víťaz a klientom vzniká na základe prihlásenia dieťaťa do plaveckého/ korčuliarskeho kurzu. Vyplnením a podpísaním prihlášky objednávateľ súhlasí s prevádzkovým poriadkom, s právami a povinnosťami účastníka kurzu, hygienickými a bezpečnostnými a organizačnými pravidlami občianskeho združenia Víťaz.

Po obdržaní prihlášky, Vám športový klub Víťaz zašle informácie o úhrade. Platbu je nutné zrealizovať prevodom, prípadne vkladom na účet:

Plavecký kurz: **IBAN: *SK22 8330 0000 0028 0185 4494***. Pre identifikáciu platby do poznámky uveďte ­**„členský príspevok:** **meno dieťaťa/ mesiac úhrady“.**

Korčuliarsky kurz: **IBAN: *SK22 8330 0000 0026 0206 9581***. Pre identifikáciu platby do poznámky uveďte ­**„členský príspevok:** **meno dieťaťa/ mesiac úhrady“.**

Poskytovateľ zasiela informácie o úhrade vždy na začiatku kalendárneho mesiaca.  
Prideľovanie miest do kurzov je výhradne v kompetencii poskytovateľa kurzu.

### **ZDRAVOTNÝ STAV ČLENA KLUBU**

Pre zaradenie dieťaťa do športového klubu Víťaz, je nutné priniesť potvrdenie od lekára o zdravotnej spôsobilosti.

1. **NÁHRADA ZA NEÚČASŤ NA HODINÁCH PLÁVANIA/ korčuľovania**

Rodič je povinný oznámiť neprítomnosť dieťaťa, ideálne 24h pred tréningom.

* V prípade, ak rodič oznámi neprítomnosť dieťaťa 24hod. pred tréningom, úhrada i tréning a presúva na ďalšiu hodinu
* Ak rodič neoznámi neprítomnosť dieťaťa, úhrada i tréningová hodina mu prepadá a nie je možnosť kompenzácie.

1. **PRÍTOMNOSŤ RODIČA NA BAZÉNE**

Ku každému dieťaťu a jeho potrebám pristupujeme individuálne. Poskytovateľ kurzu akceptuje prítomnosť rodiča/ zákonného zástupcu počas výuky, ak to dieťa, alebo jeho zdravotný stav vyžaduje. V prípade, že dieťa spolupracuje s trénerom a jeho zdravotný stav nevyžaduje prítomnosť rodiča na bazéne, nie je prítomnosť rodiča nutná. Rodič je oboznámený s dodržiavaním pravidiel bezpečnosti plavárne.

1. **PRÍTOMNOSŤ RODIČA NA zimnom štadióne**

Kurz korčuľovania je určený pre celú rodinu. RODIČIA SÚ SÚČASŤOU TRÉNINGOVÉHO

PROCESU A SÚ PRÍTOMNÍ NA ĽADOVEJ PLOCHE. Tréneri sa podieľajú na výuke korčuliarskych techník a taktík pre dieťa i rodiča. Rodičia spolu s trénerom tvoria jeden tím.

Na ľadovú plochu rodičia i deti vstupujú až na pokyn hlavného trénera. Prítomnosť rodiča na ľade je nutná dovtedy, dokým deti nie sú komfortné ostať samé s trénerom. Túto skutočnosť určuje tréner.

Nakoľko je rodič súčasťou korčuliarskeho kurzu a vyžaduje sa jeho prítomnosť pri výuke dieťaťa, spolu s trénerom plne zodpovedá za svoje dieťa na ľadovej ploche. Prevádzkovateľ občianskeho združenia Víťaz nenesie zodpovednosť za úrazy a nehody spôsobené na ľadovej ploche, ani mimo jej priestoru.

Vo vlastnom záujme si veci vrátane oblečenia nechávajte v šatni, ktorá bude počas výuky kurzu zamknutá. Za odložené veci v priestoroch štadióna OZ Víťaz neručí.

Povinná výbava: vlastné nabrúsené korčule, prilba, nepremokavé teplé oblečenie, rukavice.

### **Foto a Videozáznam**

Prihlásením dieťaťa do kurzu rodič vyjadruje svoj súhlas s vyhotovením a spracovávaním fotografií a ilustračných videí z kurzu, ktorého sa jeho dieťa zúčastnilo. Združenie je oprávnené osobné údaje účastníka, fotografie a ilustračné videá z kurzov spracúvať, a to na organizovanie ďalších aktivít, na marketingové účely, prezentáciu a propagáciu občianskeho združenia a jeho aktivít. Tento súhlas môže rodič kedykoľvek počas trvania zmluvného vzťahu písomne odvolať.

### **Všeobecné a hygienické zásady**

Tréningový proces je prispôsobený individualite dieťaťa, preto, pre dôkladné oboznámenie sa s potrebami nového člena klubu OZ Víťaz uvíta od zákonného zástupcu osožné informácie o dieťati t.j. zdravotný a psychický stav, povahu dieťaťa, čoho sa vyvarovať a naopak, čo dieťa miluje a motivuje.

**Počas sviatkov a školským prázdnin (zapísaných v oficiálnom kalendári školských prázdnin) sa tréningy nekonajú.**

Na tréning člen klubu prichádza 15 minút pred zahájením výuky,– RODIČIA SÚ PLNE ZODPOVEDNÍ ZA SVOJE DIEŤA! (deti sa nesmú pohybovať samé v priestoroch budovy, dieťa nikdy nenechávame bez dozoru. Prevádzkovateľ občianskeho združenia Víťaz nemá zodpovednosť za úrazy a nehody. Za odložené veci v priestoroch budovy OZ Víťaz neručí, vo vlastnom záujme si svoje veci, vrátane obuvi, riadne zamykajte do skriniek/ šatne.

Objednávateľ vyhlasuje, že súhlasí v zmysle ust. § 7 ods. 1 zákona č. 428/2002 Z.z. o ochrane osobných údajov v znení neskorších predpisov, aby poskytovateľ kurzu spracoval a uschovával jeho osobné údaje, najmä tie, ktoré sú uvedené v prihláške a spracovával ich vo všetkých svojich informačných systémoch. Poskytovateľ kurzu sa zaväzuje, že bude s osobnými údajmi záujemcu o kurz zaobchádzať a nakladať v súlade s platnými právnymi predpismi SR. Záujemca o kurz udeľuje poskytovateľovi kurzu tento súhlas na dobu neurčitú. Súhlas so spracovaním osobných údajov môže záujemca o kurz, prípadne účastník kurzu odvolať kedykoľvek písomnou formou. Súhlas zanikne v lehote 1 mesiaca od doručenia odvolania.